# PÁLYÁZATI FELHÍVÁS

**Kollégiumi Elhelyezésre a 2024/25-ös tanévre**

A Magyar Testnevelési és Sporttudományi Egyetem Kollégiumi Bizottsága a Magyar Testnevelési és Sporttudományi Egyetem Tanulmányi- és Vizsgaszabályzata, Térítési- és Juttatási Szabályzata és a Magyar Testnevelési és Sporttudományi Egyetem kollégiumi ellátásának ügyrendje alapján pályázatot hirdet a ***2024/25-ös tanévre***, kollégiumi elhelyezésre. Pályázatot a Magyar Testnevelési és Sporttudományi Egyetemmel hallgatói jogviszonyban álló nappali tagozatos és államilag finanszírozott hallgatók - beleértve a doktorandusz hallgatókat is – nyújthatnak be. A megüresedett kollégiumi férőhelyeket, amennyiben nincs a férőhelyre pályázó állami ösztöndíjas hallgató az önköltséges hallgatók a Térítési és Juttatási Szabályzatban meghatározottak szerint pályázat útján elnyerhetik.

**Amennyiben a hallgató pályázni szeretne Rendszeres Szociális Ösztöndíjra IS, azt a kollégiumi UNIPOLL kérvényben tudja jelezni!**

**Azok a hallgatók, akik csak Rendszeres Szociális Ösztöndíjra szeretnének pályázni, szeptemberben tudják ezt megtenni!**

1. **A pályázat érvényességének feltételei:**

A hallgató:

* **NEPTUN rendszerben leadja a kérvényt**

**ÜGYINTÉZÉS → KOLLÉGIUMI JELENTKEZÉS**; és

* határidőben benyújtja a kitöltött és elektronikusan aláírt **pályázati adatlapját** a pályázati útmutatóban előírt **csatolandó dokumentumokkal** együtt az UNIPOLL rendszerben; és
* **aktív** státusszal rendelkezik az aktuális félévben a NEPTUN rendszerben
* amennyiben **rendszeres szociális ösztöndíjat is igényel** a hallgató, NEPTUN rendszerben a szociális ösztöndíj kérvényt is le kell adni.

# A pályázat rendje:

1. A szociális, tanulmányi, közéleti valamint a sport eredmények elbírálásához a pályázati adatlap kitöltése szükséges. Ennek hiányában is érvényes a jelentkezés, viszont 0 pontos lesz pályázata.
2. A pontszámítás során figyelembe vételre kerül a hallgató szociális helyzete, közösségi munkája, sport és tanulmányi eredménye.
3. A pályázati adatlapot és a csatolandó dokumentumokat az előírt határidőben kell benyújtani!
4. **A pályázathoz szükséges adatlap megnyitható a következő felületről:** [***www.tf.hu*,**](http://www.tf.hu/) ***Hallgatók*, *Kerezsi Endre Kollégium*.** **A pályázati adatlaphoz mellékelni kell az elbíráláshoz szükséges igazolásokat.**
5. A pályázati adatlapot és a csatolandó dokumentumokat **2024. május 14.**-től **június 11**-ig lehet az UNIPOLL rendszeren keresztül leadni.
6. **Sporteredmény:** a sportversenyen elért eredményeket a sportági szakszövetségtől kikért, eredeti igazolással lehet alátámasztani.   
   Érvényes sporteredmény: **2023.szeptember 01-től**
7. **Közéleti eredmények:** közéleti pontokat a Magyar Testnevelési és Sporttudományi Egyetem intézményén belül folytatott társadalmi, illetve tudományos munkáért adunk, amelyet szintén igazolni szükséges.
8. **A tanulmányi teljesítményt** az egyetem hivatalból vizsgálja, ahhoz adatok szolgáltatása nem szükséges.

# Általános tudnivalók:

* A pályázati időszak **2024. május 14-tól június 11-ig tart.**
* Pályázatot a határidő lejárta után benyújtani nem lehet!
* Valótlan adatok feltüntetése a kérelem elutasítását vonja maga után.

1. A döntésről szóló határozatot a pályázók **Neptun rendszeren** keresztül kapják meg.
2. A hallgató sikeres kollégiumi felvételi eljáráson való részvételt követően, férőhelyét **2024. szeptember 09-ig** írásban mondhatja le. A jelzett határidőkön túli lemondás esetén, a szeptember havi kollégiumi térítési díjat köteles kifizetni a hallgató.
3. Az a hallgató, aki felvételt nyert, a beköltözésre kijelölt időpontban köteles a férőhelyét elfoglalni. Amennyiben a megjelölt időpontban nem tud beköltözni, erről írásban értesítenie kell a kollégiumot, ellenkező esetben férőhelye feltöltésre kerül a várólistáról.
4. **Tartalmi követelmények:**

* A Pályázat elbíráláshoz csak PDF formátumú elektronikus dokumentumok kerülnek elfogadásra, tehát pl. doc, docx vagy JPEG kiterjesztésű dokumentumok **NEM fogadhatók el.**
* Az aláírással és pecséttel érvényesített dokumentumok csak akkor fogadhatóak el, ha a hitelességet igazoló aláírás és pecsét szerepel a dokumentumon, és az elektronikus dokumentumon ez egyértelműen látszódik és olvasható. A többoldalas dokumentumok csak az összes oldal feltöltésével érvényesek.
* A nem magyar nyelvű dokumentumoknál szükséges azok mellé a saját fordítás feltöltése is.
* Több oldalas dokumentum esetén egy PDF fájlban legyen a fájlok!
* A feltöltött dokumentumok mérete egyenként nem haladhatja meg a 2 MB-ot.
* A dokumentumokat az elektronikus űrlap megfelelő helyeire szükséges feltölteni. Csak a megfelelő helyre feltöltött dokumentumok vehetőek figyelembe a bírálás során.
* A Bizottság a feltöltött igazolások eredeti példányát bármikor bekérheti. **Hamis dokumentumok feltöltése fegyelmi eljárás megindítását vonja maga után.**

1. **Adatkezelés:**

* A pályázat során megadott személyes adatok kezelésére, illetve feldolgozására a Szociális és Esélyegyenlőségi Bizottság tagjai és az általuk megbízott személyek valamint a Kollégiumi Bizottság jogosultak. Ezen adatok kizárólag a leadott pályázat bírálatához, illetve feldolgozásához kerülnek felhasználásra.
* Az a tény, hogy a hallgató közéleti ösztöndíjban részesül, valamint az ösztöndíj célja, összege nyilvánosságra hozható. E tényt a közéleti ösztöndíjra történő pályázatának benyújtásával a hallgató tudomásul veszi.

Felhívjuk a pályázó figyelmét arra, hogy a határozatot a Neptun rendszerben, illetve az ott rögzített e-mail címre küldjük.

**FONTOS, hogy az eredeti csatolt hivatalos dokumentumokat meg kell őrizni!**

**A pályázat unipoll linkje:**

<https://neptun.tf.hu/unipoll/Survey.aspx?surveyid=192696048&lng=hu-HU>

**A pályázatok leadási határideje: 2024. június 11. (kedd) 23:59**

Budapest, 2024. május. 13

# Bábszky Gergely

# Kollégiumi igazgató